Buenos Aires
        
         (provins i Argentina)
Store norske leksikon,Geografi,Verdens geografi,Sør-Amerikas geografi,Argentinas geografi
Buenos Aires er en provins i Argentina, sør for Río Paraná, som omfatter størstedelen av den fuktige Pampasen, og omslutter den føderale hovedstaden Buenos Aires.
Provinsen har tilsammen cirka 15 millioner innbyggere og en utstrekning på 307 571 kvadratkilometer. Maria Eugenia Vidal fra regjeringspartiet PRO – Cambiemos var guvernør i provinsen fra 2015 til 2019. I oktober 2019 ble Axel Kicillof valgt som ny guvernør i provinsen. Han representerer ventrekoalisjonen «Frente de todos».Hovedstaden i provinsen Buenos Aires heter La Plata, og har cirka 650 000 innbyggere ifølge siste offisielle folketelling fra 2010 (INDEC, 2010).Buenos Aires-provinsen er Argentinas største og mest folkerike, og er landets økonomiske og kulturelle hjerte. Halvparten av arealet brukes til beitemark, og storfeholdet er betydelig. Hvete dyrkes i den sentrale og sørlige delen av provinsen, mais i nord. Hagebruket er konsentrert til området rundt byen Buenos Aires. Industrien er først og fremst lokalisert til Buenos Aires sine forsteder, men også provinshovedstaden La Plata, Bahía Blanca og Mar del Plata har en betydelig industri.Provinsen opplevde en sterk vekst på slutten av 1800-tallet og begynnelsen av 1900-tallet, som følge av stor eksport av jordbruksprodukter (kjøtt, huder, korn) til Europa. Les mer i Store norske leksikon Argentina Buenos Aires Eksterne lenker Instituto Nacional de Estadística y Censos